שיחה:בטלסטאר גלקטיקה

message: האם יש טעם בערך משותף לשתי הסדרות? בשתיהם יש דמויות משותפות (מבחינת שם, דרגה וכו') אך הן עשויות להיות מגולמות באופן שונה לחלוטין (דוגמה טובה היא סטארבאק, דמות של גבר בסדרה המקורית ואישה בנוכחית). יש להן היסטוריה שונה (סיילונים כאויבים, אבל במקור הם היו שארית של גזע חייזרי, וכעת הם גלמים שקמו על יוצריהם...)
אני בעד לפרק את הקצרמר לשניים: האחד הוא עדיין קצרמר על הסדרה הישנה, והשני ערך מלא לסדרה החדשה, והמצויינת. שלחו לי מייל אם מי מהמודרטורים מסכים. Assafsh 21:14, 20 ביולי 2007 (IDT)
replies: text: לפרק קצרמר לשניים? איפה נשמע כדבר הזה? אם תרחיב את הערך במידה משמעותית מאוד, אפשר יהיה לשקול פיצול שלו. בהחלט לא נפצל ערך שיש בו פסקה אחת. ‏odedee • שיחה 21:18, 20 ביולי 2007 (IDT)
replies: text: :אל דאגה, אני עובד על הרחבה ברגע זה. הסדרה הישנה לא תזכה אפילו לקצרמר, והסדרה החדשה תזכה לערך ראוי ומלא. Assafsh 23:26, 23 ביולי 2007 (IDT)
replies: text: ::אני חושב שהשינויים בסיפור הרקע הם מאוד חיוביים. לא ברור לי מה הפואנטה בלהציג את הדמויות לפני שמיצינו את הערך של הסדרה החדשה. יש עוד הרבה דברים לומר ופירוט על כל דמות ודמות נראה כעת משני.Maor.hayun 22:00, 27 ביולי 2007 (IDT)
thread_title: Untitled

message: סיימתי בשעה טובה. מסכים כמובן שפירוט רב יותר על כל דמות הוא מוגזם, אבל מנגד פירוט תהפוכות עלילתיות רבות עלול ליצור ריבוי מיותר של ספויילרים. כמו כן, הסברים על ההבדלים בין הסדרה הישנה לחדשה לא רלוונטיים ממש לערך זה.
כל מי שרוצה להוסיף, או להרחיב, מוזמן כמובן. Assafsh 18:13, 28 ביולי 2007 (IDT)
thread_title:  סיום עבודה על הערך 

message: לערך חסרים הרבה פרטים מעודכנים ולכן החלטתי להוסיף ולהוריד פרטים כדי שהערך יהיה יותר עדכני.
פריק הסרטים 17:49, 2 בספטמבר 2007 (IDT)
*אין לי בעיה עם התוספות שלעצמן, כל הדברים שציינת נכונים - אבל הניסוח שלך ואף הכתיב אינו ברמה של ויקיפדיה. תיקנתי את שגיאות התחביר, הכתיב והניסוח והשארתי את מירב מה שכתבת. דגשים לעתיד: אחרי פסיק תמיד בא רווח; אומרים חמישה סיילונים, ולא חמש; לא נאות להשתמש בו"ו החיבור מדי שלוש מילים; ולומר ש"גאיוס באלטר הפך לאחת הדמויות המעניינות בסדרה" (וזה נכון בהחלט) זו הבעת דעה שאינה עומדת בסטנדרטים של ויקיפדיה כחסרת משוא פנים - ממש כמו לומר שהוא מגולם במופתיות (גם נכון). אנא, קבל התיקונים ברוח טובה. Assafsh 21:22, 2 בספטמבר 2007 (IDT)
מקבל ברוח הכי טובה שאפשר,נראה שפשוט הייתי להוט יותר מדי בזמן שהוספתי פרטים,להבא הניסוח יהיה יותר נורמלי,למרות שאני חושב שצריך להוסיף פסקה על הבימוי המוצלח ועל השחקנים המדהימים של הסדרה. ויש גם מידע רב שמגיע מהכינוסים השונים שיש לסדרה עם מעריצים,אני חושב שאם אין לאיש בעיה עם זה אפשר להוסיף.
פריק הסרטים 17:46, 3 בספטמבר 2007 (IDT)
**אין לי שום בעיה עם פסקה נפרדת לקהל המעריצים, כל עוד היא מובדלת משאר הערך. ברור שלהשפעה התרבותית של בטלסטאר מגיע מקום, אבל לפי הכללים של ויקיפדיה, אין מקום לתת דעה אישית באמצע הערך (כלומר, כשמתארים דמויות או פרקים. אפילו אם הם יוצאים מן הכלל). אני אהבתי את השינויים האחרונים שלך, ולא שיניתי עליהם דבר. הערה אחרונה: אתה בטוח לגמרי שקולונל טיי וצ'יך טירול הם סיילונים, כי הפרק האחרון די רמז את העניין (ובכנסי מעריצים הדבר אושר) אבל אני חושב שראוי להשאיר את העיסוק בחלק הזה של העלילה עד לאישור בתוך הסדרה, כלומר בתחילת העונה הרביעית. יכול להיות שיוצרי הסדרה, משיקולים שלהם, יחליטו לעשות אחורה-פנה ולהסביר את עניין המוזיקה המוזרה בדרך אחרת. קרה בעבר שיוצרי סדרה מפורסמת שיקרו במצח נחושה למעריציהם, ולבסוף בחרו בנתיב אחר... לכן העברתי את כל האזכורים של זה מ"התגלה כי" ל"נרמז כי". מה שבטוח בטוח. העונה הרביעית מתחילה ב- 1.1.08, נחכה לה.
לא,העובדה שהם סיילונים היא רשמית והיא פורסמה כחודשיים לאחר שהפרק האחרון יצא,גם בכינוסים השחקנים דיברו על כל עניין ההפיכה לסיילון של צ'יף וסול. אני רוצה להוסיף לחלק של הדמיות את שאר הדמיות שמופיעות בסדרה,דמיות משנה יקבלו פחות מידע מאשר דמיות חשובות. אני רוצה גם להוסיף לערך כמה תמונות,מדהים שאין תמונה אחת אפילו של גלקטיקה בערך. בכל מקרה אני רוצה להגדיל את הערך,אני בינתיים חושב שאין טעם לכתוב ערכים נוספים הקשורים לערך (כמו ערך דמיות ופרקים) אבל נראה לי שככל שהערך יגדל כך גם הצורך בערכים נוספים יגדל. בינתיים אני הולך לבצע את השינויים האלה. ושוב למרות שהעונה הרביעית מגיעה רק ב2008 בדרך כלל השחקנים מוסרים ומעמטים מידע שהיה בעונה שחלפה,כך שזה רשמי שצ'יך וסול הם סיילונים,למרות שהעלת פה דילמה קטנה ואני מקווה שזה שאמרת שיכול להיות שהם לא סיילונים יהיה ממש מעניין בשביל הסדרה,אבל כמו שאמרת נכחה ונראה,אבל בינתיים אני מעדיף להשאיר את העובדות העכשיוויות והעובדות הן שהם סיילונים לכל דבר,לפחות עד שהעונה הרביעית תגיע.
פריק הסרטים 20:03, 3 בספטמבר 2007 (IDT)
*** או קיי. רק אל תפרסם תמונות שאתה מוצא באינטרנט, כמעט תמיד אלו מוגנות בזכויות יוצרים, ועורכים פה עלולים להסיר אותן. זו הסיבה שאני לא צירפתי אף תמונה.
אפשר לקחת מהויקי האנגלית.
פריק הסרטים 20:50, 3 בספטמבר 2007 (IDT)
**** בויקי באנגלית אין תמונות. ראיתי את תוספת הפרקים -רעיון מצוין. העברתי את הדמויות לטבלה. שוב כתבת עם פסיקים בלי רווחים אחריהם... בתקווה שהערך מעודכן מספיק, ואפשר להפסיק לגעת בו עד תחילת העונה הרביעית. Assafsh 20:28, 4 בספטמבר 2007 (IDT)
thread_title: הוספת פרטים

message: 
עוד אזהרה: אני כותב בצורה תוקפנית למדי, למען הסר ספק שהערך זקוק לשכתוב יסודי. אני ממליץ להימנע מלקרוא את הנימוקים ופשוט להאמין לי, אם לא רוצים להיפגע. כדי לא רק להטיף ולהצביע על המון בעיות נקודתיות, אנסה לשכתב בעצמי אבל כנראה שלא אצליח. בכל מקרה, למען הסר ספק, אני מלא הערכה לכותבים על הנסיון לכתוב את הערך הזה, משימה קשה למדי. 
הערך מלא אי דיוקים כרימון, החל בשטויות גסות כמו "תקופה לא נקובה בעתיד הרחוק, בני האדם כבר אינם חיים על כדור הארץ" שמראה שמישהו כאן לא ראה או לא הבין את הסדרה, המשך בקביעות נחרצות שגויות שהפרכתן היא ספוילר ואסור היה להיכנס אליהן מלכתחילה, כדוגמת "משחתת הקרב האחרונה שנותרה" - מישהו שמע על פגסוס כאן? - ו"מתברר כי הסרטן חזר ונותרו לה רק מספר חודשים לחיות" (מאיפה ההערכה הזו? ד"ר קוטל מדבר עם כותבי הערך?) וכלה בדברים עדינים יותר כמו אמירה על דמות מסויימת שהיא "סוכן סיילון רדום" למרות שבכלל לא ברור שהוא אכן סוכן רדום ולא, נניח, משהו מחוכם יותר (היה צריך להסתפק ב"סיילון שאינו מודע למוצאו").
בנוסף, הערך סובל מכל הקלקלות הרגילות של ערכי טלוויזיה - כתיבה "רשימתית" ו"טבלאית" מאוד, שמשום מה מניחה שבידוד פרטי מידע מסייע להבנתם, במקום הכנסתם להקשר.
פרט לכך, הערך סובל מבעיות ניסוח ותרגום סטנדרטיות. מילא לקרוא לכל הסיילונים "סוכנים" ולתת תחושת מאטריקס. מילא לקדם את הילו, שבתחילת הסדרה היה סגן ובהמשך הפך לסרן ל"רב-סרן" (הדרגה שבה אכן מחזיק, למשל, לי אדאמה) ואח"כ "אלוף משנה" (?!), מילא שגיאות הכתיב הרבות והמחסור ברווחים אחרי פסיקים, אבל מה זה לכל הרוחות התרגומים המביכים של שמות הפרקים? אני מקווה מאוד שזה לא התרגום הרשמי. איך "The Eye of Jupiter" הופך ל"עין צדק"? הגיעו כבר למערכת השמש ולא סיפרו לי? ואיך "Downloaded" הופך מתואר לפועל (או, במקרה הגרוע, לגוף שני ציווי?) והאם מי שתרגם את "Six Degrees of Seperation" ל"שש דרגות של פרידה" לא קרא בויקיפדיה את שש דרגות של הפרדה? והאם קצת ידע תנ"כי שיסביר שאת "Valley of Darkness" לא מתרגמים ל"עמק האופל" הוא דרישה מופרזת מכותבי הערך? ואיך הפך "A Measure of Salvation" ל-""מייזם הגאולה"? ואם כבר שמים לב למשחקי מילים, למה מתעלמים ממשחק המילים ב-"The Son also Rises"?
גדי אלכסנדרוביץ' 00:36, 18 בספטמבר 2007 (IST)
replies: text: לא צריך להתנצל יותר מדי - הערך באמת גרוע ודורש שכתוב. אבל יעזור אם מעבר להצבעה על בעיות, תיתן פתרונות. האם התקופה נקובה? האם בני אדם עדיין כן חיים בה על כדור הארץ? אין צורך לכתוב כאן, כידוע לך, עדיף לתקן ישר בערך. ‏odedee • שיחה 02:49, 18 בספטמבר 2007 (IST)
replies: text: :שכתוב הוא פרוייקט גדול וקשה שאיני יודע אם אני רוצה להתחייב אליו. כמו שאמרתי, אנסה; אם לא אצליח, חשוב שיישאר כאן אות לבעייתיות שבערך. אני פוחד שהערך יסבול מאותה בעיה של ערכי "אבודים" - אצביע על כמה סימפטומים לבעיות, ומישהו יתקן אותם ויחשוב שכך הכל בסדר. לא הכל בסדר, וכדי לתקן את הערך ממש לא מספיק שאעבור על הדוגמאות שנתתי ואתקן אותן - צריך לעבור עליו עד לרמת הפסיק האחרון ולתקן הכל, וכנראה גם לכתוב מחדש את דרך ההצגה של הדברים. זה קשה. גדי אלכסנדרוביץ' 08:07, 18 בספטמבר 2007 (IST)
**אני לא מוצא בעיה בסגנון ההערות שלך. בוודאי שאין שום סיבה לקבל את דעתך מראש רק על מנת שלא להפגע - התגובה הטבעית של הקורא תהיה ממילא לא לקבל את הערותיך מראש על מנת שלא להפגע. אין ספק שמרבית הערכים בויקיפדיה ניתן לשפר עם ידע רב והשקעה. אני כן חושב שיש פסול בלשים על הערך תבנית "לעריכה" כאשר מרבית הנקודות שהעלת משניות, ואינן פוגמות משמעותית באיכות הערך. כך למשל, הנשיאה עצמה הודתה כי מחלתה שחזרה רצינית ונותרה לה תקופה קצרה לחיות; לקרוא לסיילונים המושתלים בלב האוכלוסייה האנושית "סוכנים" הוא היקש טבעי, ולא קשור כלל למטריקס (אבל כן קשור למותחני ריגול מתקופת המלחמה הקרה); הדמויות השונות אכן עלו בדרגות לאורך הסדרה, ובתחילת הקטגוריה יש הסתייגות מפורשת שמתייחסת לדרגה בה הם מוצגות; ולגבי ספויילרים - יש התראת ספויילרים, והם מותרים בעליל. בכל תרגום של ערך מאנגלית (כמו למשל עין יופיטר, שניתן לקשר בקלות לאל הרומי ולענק הגז באותה מידת דיוק) יש מקום לפרשנות של המתרגם. אם תרגום מסוים לא "עלה" על משמעות נסתרת כלשהי, זה בהחלט לא סיבה להוסיף תבנית שכתוב; יותר נכון לתקן את הערך. אני עבדתי עליו מקצרמר, זה ממש לא מעייף או גוזל זמן לכתוב ערך, גם כשאתה מתחיל מדף ריק. קח חצי שעה מחייך והשקע בדבר. זה לא קשה. 
אתן לך זמן להגיב, כמובן. אם תבחר שלא, והיות והצהרת כי אין לך כוונה לתקן את הערך בעצמך, אסיר כעבור זמן סביר את תבנית העריכה.Assafsh 18:05, 18 בספטמבר 2007 (IST)

text: אני מסכים עם גדי. הערך הזה זקוק למחיקה ולכתיבה מחדש. גילגמש • שיחה 18:09, 18 בספטמבר 2007 (IST)
**ובכן, הערך הזה ישב כקצרמר במשך כשנתיים. בעקבות ניתוח מדוקדק של עובדה זו לבדה, אני מפקפק כי גדי (או גלגמש) מתכוונים למחוק את הערך ולכתבו מחדש, בתבנית אותה הם מוכנים לשאת. למעשה, אני מפקפק כי מישהו, פלוני (קפריקאי) צופה גלקטיקה יעשה כך. אציין בפירוש: לא ארגיש רע אם מישהו יחליף את הערך בערך טוב ממנו - לכו על זה. אבל אם עד שבוע הבא אני לא רואה שינויים, תבנית העריכה עפה והערך נשאר במתכונתו הבלתי-מושלמת אך שמישה עד מאוד. אני לא רואה טעם לציין כי ערך אינו כתוב בסטנדרטים ויקיפדיים (דעה שאיני שותף לה כלל) ועדיין לא לנקוף אצבע כדי לשפרו. Assafsh 18:30, 18 בספטמבר 2007 (IST)

text: להערותייך: 
*מתי הנשיאה הודתה בדבר שכזה?
*הערך כינה כל סיילון אנושי בשם "סוכן" - מה שכמובן שגוי לחלוטין.
*לחלוטין לא הבנת את הערתי על הדרגות. הדרגות היו פשוט שגויות - הילו היה בדרגה גבוהה מאפולו, למשל.
*להגיד שאפשר לקשר את עין יופטיר באותה מידה לאל הרומי ולענק הגז זו אי הבנה בוטה הן של הסדרה והן של העובדה שענק הגז נקרא על שם האל הרומי. אין כאן שום מקום לפרשנות.
*הנקודות שהבאתי, כפי שכתבתי במפורש, הן סימפטומים. דוגמאות ל"למה הערך רע". הערך רע גם אם וכאשר כולן יתוקנו. הן פשוט מעידות על החובבנות שבכתיבתו, שמצריכה שכתוב כולל ויסודי. אני חושש שהדגמת באופן נאה מדוע תיקונים נקודתיים כמו אלו שביצעת בערך כעת הם חסרי טעם - השגיאה הגסה של "בתקופה לא נקובה בעתיד הרחוק..." לא תוקנה כלל. הבעיה בשורה הזו היא כפולה: א) לא ידוע האם הסדרה מתרחשת בעבר, בעתיד או בהווה שלנו. ב) לא ידוע אם בני אדם מתגוררים בכדור הארץ או לא, ובטח לא נכון לומר ש-12 המושבות באות להחליף את כדור הארץ (זו פשוט אי הבנה מוחלטת של הסדרה). גם ההמשך מביך - אומרים ש-12 המושבות "נחשבות" (על ידי מי?) ל"מוקד תרבותי". זה כמו להגיד שחמש היבשות המיושבות נחשבות על ידי בני האדם שבכדור הארץ למוקד תרבותי. אתה מכנה את הערך "שמיש עד מאוד". לטעמי, ערך שמטעה את הצופה ומוסר לו מידע לא נכון, הוא ההפך משמיש - הוא מזיק, הן לקורא והן לויקיפדיה.
*בשל כך, אין מנוס מנסיון לשכתוב כולל של הערך. אני מתחייב לנסות זאת. גדי אלכסנדרוביץ' 20:03, 18 בספטמבר 2007 (IST)
replies: text: :אני מסכים שהערך גרוע, ובשום פנים אין להוריד ממנו את התבנית ללא טיפול בבעיות, בין אם גדי מתקן אותן או מישהו אחר. ‏odedee • שיחה 21:00, 18 בספטמבר 2007 (IST)
replies: text: ::אולטימטומים לא מקבולים בוויקי. גילגמש • שיחה 21:02, 18 בספטמבר 2007 (IST)
***טוב ויפה. אני עדיין ברשימת מעקב על הערך, אשמח לראות את השינויים הנדרשים מתבצעים ללא כל לחץ של לוח זמנים או פיקוח. לא אגע בתבנית האמורה, אין שום סיבה שנריב על העניין. בנימה עניינית ולא תגרנית, אשמח לענות על כל הנקודות שהועלו על ידי גדי ברשימה האחרונה:
*הנשיאה הודתה בדבר בפרק האחרון של העונה, במהלך מסיבת עיתונאים. היא טענה שהסרטן חזר.
*לקרוא לסיילון אנושי "סוכן" היא אכן טעות, אבל למרבה המזל הדבר אינו נכון ואינו מופיע כך בערך. אנא קרא אותו בשנית. "הדגמים הסיילונים האנושיים" מופיעים בשם תואר זה, או דומים לו. ההתייחסות אל דגמים ספציפיים בעלילה (למשל לקפריקה-6, דיאנה ברס וכו') היא כמובן כסוכנים, וזה נכון לתפקיד הדגם הספציפי באותו קו עלילה, כמרגל אויב.
*יופיטר (הפלנטה) אולי קרוי על שמו של האל הרומי, אבל זה לא פותר כלל את השאלה האם בפרק "עין יופיטר" מתייחסים לאחד או לאחר. העין במקדש מזכירה משמעותית את הסערה הגדולה של צדק (ענק הגז מחזיק במספר רב של מערבולות יפהפיות) מחד, אך מנגד הסדרה גדושה באזכורים של אלים רומים/יווניים, כולל כמובן הרה, בת הכלאיים הקרויה על שם אשתו של זאוס/יופיטר. זו מחלוקת אמיתית, שאינה יכולה להפטר בקלות בתרגום רק משום שאחד קרוי על שם השני. אל תתייחס לזה כזלזול ואי-הבנה, באמת היתה לי התלבטות למה לקשר את השם. דף הפירושונים של ויקיפדיה היה פתרון פחדנים (שהקורא יבחר למה הם התכוונו), כך שבסוף בחרתי באל הרומי. אחד מהתורמים האחרים שהוסיף את שמות הפרקים החליט לקשר לפלנטה. מה לעשות.
*הדרגות היו לא מסודרות (חלקן מתחילת הסדרה, חלקן מסופה). זכור כי הילו מילא את התקן של XO על הגלקטיקה במהלך החצי השני של העונה השלישית, תקן של קולונל. החזרתי את הדרגות לערכן המקורי, דהיינו של המיני-סדרה, עם הערה כי רוב הדמויות עלו בדרגה במהלכה. שוב, אי הדיוק הזה נבע מעריכה של תורם נוסף לערך, שבחר משום מה לתת לדמויות שערך את דרגתם בסוף עונה 3.
*לומר כי כל הערה שאתה מעיר היא בסך הכל סימפטום, ותיקונה אינו פותר דבר, הינה הגיון מעגלי. היא מזכירה לא מעט את פרדוקס הערימה. לא אוכל להתייחס אליה כלל.
בהצלחה. לא אערוך עוד את הערך הנ"ל. Assafsh 22:37, 18 בספטמבר 2007 (IST)

text: תגובתי:
*הנשיאה הודתה שהסרטן חזר כבר בפרק הלפני אחרון, אבל בשום מקום היא לא אומרת שהוא סופני (אם כי ניתן לנחש זאת לאור הנבואה - אבל שום דבר לא בטוח, כידוע). במסיבת העיתונאים היא נשאלת על ידי עיתונאית אחת כמה זמן עוד נותר לה, והיא מפנה את השאלה בחזרה על העיתונאית (ללא ספק אחד מהרגעים האהובים עלי בכל הסדרה).
*לרוע המזל, בערך קיים עדיין הציטוט הבא, שבו מוזכרת לראשונה המילה "סוכן": "בנסיון לרצות את אלוהיהם ולפענח את הצפון בכתבי קודש עתיקים, בנו הסיילונים חלק מיחידותיהם בתבנית אנושית מושלמת - סוכנים שנראים ונשמעים לחלוטין כבני אדם, עד כי לא ניתן להבדיל ביניהם בתנאי מעבדה". בוא נתעלם לרגע מההתחלה המקושקשת (איפה לעזאזל נאמרו דברים כאלו במהלך הסדרה? ומאיפה הביטחון שאת הסיילונים האנושיים בנו הסיילונים ה"רובוטיים" - מה שהולך ונראה מופרך לאור העונה השלישית - ושהסיילונים הרובוטיים הם בעלי דת כלשהי) ונתמקד בכך שמהמשפט הזה משתמע שכל סיילון אנושי הוא סוכן.
*אולי כדאי להבהיר את עניין יופיטר אחת ולתמיד: כפי שאומרים במספר מקומות (בפרט, ב-Podcast של הפרק), שמו המקורי של הפרק היה "The Eye of Zeus", והשם הוחלף ליופטיר פשוט כי זה נשמע יותר טוב. בבירור הכוונה כאן היא לאל, ולא לכוכב. אני לא דורש ממתרגם חובב לעשות תחקיר "רציני" שכזה (אם כי לטעמי כל חובב אמיתי של הסדרה, כדאי לו שיקרא את תעתיקי ה-Podcasts שהם מרתקים בפני עצמם), אבל לפחות שישתמש בתער של אוקהם ויבחר באפשרות הסבירה יותר.
*הילו אכן מילא תפקיד של XO, אבל לא קודם בדרגה בשום שלב (ושוב - לא היה "רב סרן" אף פעם). עניין הדרגות כבר סודר ברובו מאז הודעתי הראשונה, וטוב שכך.
*לא ברור לי מה ההגיון המעגלי, ואין כאן שום פרדוקס ערימה. אני בהחלט יכול להעיר על כל הקלקלות שבערך, אבל זה ידרוש ממני רשימה ארוכה כאורך הגלות (באמת - מה שכתבתי עד כאן הוא עוד לא חלק הארי), וכבר עדיף באמת שאתקן בעצמי. קיוויתי לנער קצת את התפיסה השגויה שאולי השתררה לפיה הערך בסדר גמור, אבל אני רואה שאין לכך תוצאות של ממש. לכן, כאמור, אנסה לעשות את העבודה השחורה בעצמי (Dirty Hands, מישהו?) גדי אלכסנדרוביץ' 23:13, 18 בספטמבר 2007 (IST)
*
replies: text: :איפה מוצאים את תעתיקי הפודקאסט המדוברים? ‏odedee • שיחה 04:01, 19 בספטמבר 2007 (IST)
replies: text: ::כאן. גדי אלכסנדרוביץ' 08:25, 19 בספטמבר 2007 (IST)

text: ::תודה. משאב מצוין. ‏odedee • שיחה 18:03, 19 בספטמבר 2007 (IST)
אני מנסה לשכתב את הערך. פידבק על מה שכבר כתוב ומה שייכתב בהמשך הוא חיוני - אני רוצה לדעת אם יש טעם להמשיך או שאני סתם מבזבז זמן, ומה כדאי לשפר. גדי אלכסנדרוביץ' 22:24, 19 בספטמבר 2007 (IST)

text: בעיני זה טוב מאוד, ומהווה את תחילתו של מבנה ראוי לערך. הייתי מוותר על "אף לא האם היא מתרחשת ביקום שלנו או ביקום מקביל" מתוך תערו של אוקאם, למשל. אבל לעל הפרטים שלא תהיה הסכמה לגביהם אפשר לדון בהמשך. ‏odedee • שיחה 23:16, 19 בספטמבר 2007 (IST)
replies: text: :מכיוון שמהסדרה נובע שמוצא המין האנושי אינו בכדור הארץ, אני חושב ששאלת העולמות המקבילים דווקא רלוונטית - אבל מכיוון שאני בספק אם יתייחסו אליה בסדרה, אולי באמת כדאי להסיר. כאמור, לדעתי כדאי כבר עכשיו לפחות להעיר על הדברים הבעייתיים, כדי שאמנע מעיסוק בהם בהמשך השכתוב. גדי אלכסנדרוביץ' 23:19, 19 בספטמבר 2007 (IST)
replies: text: ::אני לא קיבלתי את הרושם שמוצא האנושות בסדרה אינו בכדור הארץ, אלא שאיש כבר אינו יודע איפה כדור הארץ. אבל לא צפיתי בכל העונות ומאוד בתשומת לב. אם יש לך מקור לכך שבסדרה נאמר כך, ודאי שיש מקום למשפט הזה. ‏odedee • שיחה 23:42, 19 בספטמבר 2007 (IST)
replies: text: :::על פי הסדרה, מוצא בני האדם שבתריסר המושבות הוא בכוכב הלכת קובול (שמוצג בסוף העונה הראשונה, ובוודאי שאינו כדור הארץ). הדת של המתיישבים מספרת על "השבט ה-13", שמורכב גם הוא מבני קובול, אשר התיישב בכדור הארץ אלפי שנים לפני ששאר השבטים עזבו את קובול. במהלך הסדרה הולך ומתחזק הרושם שמדובר ביותר מאשר אגדות (בפרט, שוט הסיום של העונה השלישית מציג את כדור הארץ כחלק מהעולם שבו מתרחשת הסדרה - אבל לא מאפשר לזהות האם קיימת בו ציביליזציה אנושית או לא). גדי אלכסנדרוביץ' 23:49, 19 בספטמבר 2007 (IST)
replies: text: ::::OK, לא זכרתי את זה. עדיין אני חושב שהמשפט אינו חיוני אם אין בסדרה התייחסות לעולמות מקבילים. ‏odedee • שיחה 23:53, 19 בספטמבר 2007 (IST)
thread_title:  למה לשכתב 

message: נתחיל ממשהו קל: איך מתרגמים את תפקידו המקורי של הילו, Electronic Countermeasures Officer? אני בטוח שיש למושג הזה משמעות גם בימינו, ולכן צריכה להיות לו מילה בעברית. אני לא חושב שהיא "נווט תובלה" (כשם שרפטור אינה בדיוק ספינת תובלה), אבל אולי אני טועה. 
replies: text: זה ל"א. ‏odedee • שיחה 00:52, 20 בספטמבר 2007 (IST)
replies: text: :מצד שני, בערך על נווט כתוב שהוא עוסק גם בהפעלת מערכות לוחמה אלקטרונית. מצד שלישי, לא ראיתי שה-ECO מסייעים בפעולת ניהוג הספינה עצמה (אלא אם קרה משהו לטייס). מה דעתכם?
האתגר הבא: האם נכון לקרוא לגלקטיקה (ולפגסוס) בשם "משחתת"? למיטב ידיעתי, משחתת היא , Destroyer, שהיא ספינה בינונית. לעומת זאת הגלקטיקה (לשעתה) והפגסוס הן ספינות מלחמה גדולות המייצגות את המיטב שיש לצי להציע, ובנוסף הן משמשות כנושאות מטוסים. כלומר, Battleship ו-Carrier מעורבות. מה לדעתכם השם המתאים? גדי אלכסנדרוביץ' 09:28, 20 בספטמבר 2007 (IST)

text: אני לא בטוח שצריך תמיד להשוות את צי החלל לצי הימי, מבחינת דרגות, ספינות וכן הלאה... מבחינת תפקוד ומבחינה עובדתית, הגלקטיקה היא באמת נושאת מטוסים, אבל נראה שכבר תרגמו את באטלסטאר כ"ספינת קרב", ועדיף לדעתי להשתמש במונח הזה. ‏odedee • שיחה 10:09, 20 בספטמבר 2007 (IST)
replies: text: :אוי לי. בלינק שהבאת הם מדברים על "12 המושבות בכוכב קפריקה"... אנשים פשוט לא ראו את הסדרה ועדיין חושבים שהם יכולים לכתוב עליה... אבל בסדר, נתרגם כ"ספינת קרב". גדי אלכסנדרוביץ' 10:38, 20 בספטמבר 2007 (IST)
טוב, השאלה החדשה היא על בלבול שבודאות לקיתי בו בעת כתיבת הערך - אני בטוח שנכון לומר שיש לסיילונים תריסר מודלים - השאלה היא איך להשתמש במילה "דגם" - האם זו מילה נרדפת ל"מודל", או שמא אפשר להשתמש בה לציון סיילונים ספציפיים? ואם אי אפשר, באיזו מילה כן אפשר להשתמש? גדי אלכסנדרוביץ' 20:18, 20 בספטמבר 2007 (IST)

text: אינני רואה שום בעיה ב"דגם". וגם עם "מודל" אפשר לחיות. ‏odedee • שיחה 21:59, 20 בספטמבר 2007 (IST)
replies: text: :אוקיי, ומה באשר לחלק השני (החשוב יותר) של השאלה? גדי אלכסנדרוביץ' 22:17, 20 בספטמבר 2007 (IST)
replies: text: ::כאמור, אינני רואה שום בעיה, והתכוונתי בכך לכל דבריך. הרי אפשר לכתוב על סיילון מדגם אליזבת. התכוונת למשהו ספציפי יותר? ‏odedee • שיחה 22:31, 20 בספטמבר 2007 (IST)
replies: text: :::בוא ניקח את מודל מס' 8. יש שני סיילונים חשובים מאותו המודל: בומר ואתנה. האם נכון לומר שבומר היא דגם אחד של המודל ואתנה היא דגם אחר? גדי אלכסנדרוביץ' 23:18, 20 בספטמבר 2007 (IST)
replies: text: ::::לא, דגם=מודל. לדעתי עדיף לכתוב שבומר הוא פרט אחד מדגם 5. ‏odedee • שיחה 00:56, 21 בספטמבר 2007 (IST)
thread_title:  צריך עזרה 

message: עוד לא גמרתי לכתוב את כל מה שרציתי, אבל הערך הבסיסי קיים. השאלה היא מה יש לתקן במה שקיים, לפני שממשיכים הלאה, והאם כדאי להמשיך הלאה (יש עוד קווי עלילה רבים שלא נאמר עליהם כלום, כמו גם חסר הקשר רחב יותר לחלק מקווי העלילה שכן צויינו - למשל, צריך להכניס את יחסי אדאמה/אפולו/סטארבק להקשר הרחב יותר שבא לידי ביטוי, למשל, בפרק "Unfinished Business").
בנוסף, רשימת הפרקים. אני לא מתרגם ואין לי כישורים של מתרגם, ולכן ברור לי אולי ש"נקיפות מצפון" לא בדיוק מתאים לתרגם את "Act of Contrition", אבל אין לי ידע בתאולוגיה שמסייע לי לדעת מה המילה הנכונה בעברית. לכן אני מציע שנוותר לחלוטין על רשימת הפרקים (שלא תורמת הרבה - אלו שמות ותו לא, ואפילו לא שמות "רשמיים" שאפשר לבצע חיפושים לפיהם), אלא אם יציג לי מישהו תרגום רשמי לעברית של שמות הפרקים. אם מתעקשים, אפשר להשאיר את רשימת הפרקים באנגלית. גדי אלכסנדרוביץ' 21:48, 23 בספטמבר 2007 (IST)
replies: text: כל הכבוד. תיקנתי מעט זוטות. את רשימת הפרקים אכן צריך היה להסיר, אזכורם במקום הרלוונטי בתיאור העלילה הוא מוצלח בהרבה. ‏odedee • שיחה 06:59, 25 בספטמבר 2007 (IST)
thread_title:  סיום העבודה? 

message: בערך היו בעיות ניסוח רבות, בעיקר בהתחלה, שנראתה כאילו תורגמה מאנגלית באופן בעייתי (מה זה "זכיון אמריקאי של סדרת מדע בדיוני, שמומש בסרטים וסדרות טלוויזיה"?). ניסיתי לתקן שם ולהרחיב מעט כך שקורא שאינו מכיר את הסדרה/סדרות יוכל להבין על מה מדובר עוד לפני שהוא צולל לתוך הערך. כמו כן תיקנתי כמה ניסוחים בהמשך ותיקנתי פרטים על הסיילונים. זאת רק העריכה השניה שלי בוויקיפדיה, אני מקווה שלא עברתי על חוקים כלשהם... Arabella - שיחה 18:53, 2 במאי 2008 (IDT)
replies: text: עריכה היא דבר מבורך, אבל פרט לעריכה גם הסרת מהערך פריטי מידע שלדעתי הם חשובים. גדי אלכסנדרוביץ' - שיחה 10:18, 28 במאי 2008 (IDT)
thread_title:  עריכה לשונית 

message: אם כבר נכנסים לעובי הקורה - אי אפשר ולא צריך לקרוא לתרבות האנושית שבסדרה "האנושות", שכן מדובר בתרבות שונה מהותית מזו של כדור הארץ, וכזו שמתקיימת בנפרד ממנה (וכנראה במקביל אליה), כך שאפילו לדבר על "האנושות" כאן שגוי. למילה "גזע" יש כאן קונוטציות שאולי אינן של קללה, אבל אינן מתאימות, שכן הן מרמזות ש"הגזע האנושי" הוא רק אחד מני רבים (אחרת, למה להבדיל?) בעוד שה"גזע" היחיד פרט אליו שקיים בסדרה הם הסיילונים, שהקשר שלהם אל בני האדם ממש אינו ברור, ואפילו לא מובהר שמדובר בשני גזעים נפרדים. פרט לכך, "נהרג רוב הגזע" סתם נשמע עילג. גדי אלכסנדרוביץ' - שיחה 07:02, 30 במאי 2008 (IDT)
replies: text: באנציקלופדיה יש לדייק, ואם אינני טועה, הכוונה האמיתית באזכור הגזע היא שהושמד רוב המין האנושי, וכך יש לכתוב. אשר לקשר של הסיילונים לאנושות, אם לא פספסתי משהו, נאמר בבירור בתחילת הסדרה שהם היו רובוטים שבנה האדם. ‏odedee • שיחה 09:43, 30 במאי 2008 (IDT)
replies: text: :כן. פספסת את המשך הסדרה... ושוב - מכיוון שבני האדם שבהם עוסקת הסדרה אינם בני האדם שחיים בכדור הארץ (וייתכן שלבני האדם הללו עוד מיועד תפקיד בסדרה), ודווקא בגלל שבאנציקלופדיה יש לדייק, אז אמירות כמו "האנושות" או "המין האנושי" הן טעות. גדי אלכסנדרוביץ' - שיחה 14:40, 30 במאי 2008 (IDT)
thread_title:  האנושות והגזע 

message: אני נמנע בכוונה מלערוך את הערך עד שאראה את הפרק האחרון בסדרה (לא נראה לי רציני לכתוב על העונה הרביעית כשהיא בדיוק באמצע), אבל בינתיים מספיק לי להעיף מבט אחד בערך, לראות שינוי אחד שבוצע, וכבר לתפוס ג'ננה: על דיאנה כותבים "פס היצור חודש בעונה הרביעית, על ידי הסיילונים ובני האדם, שנמצאים במרדף אחר הזהיות של חמשת האחרונים." וזה כמובן הבל מוחלט - פס הייצור לא חודש, ואפילו לא כל הסיילונים הקיימים ששייכים למודל הספציפי הזה הוקמו לתחייה - רק סיילון אחד, בודד, ולאור המאורעות שסביב "הקמתו לתחייה", מאוד לא סביר שאי פעם יהיה סיילון נוסף השייך למודל הזה. אנא - אם אתם לא מסוגלים לכתוב בערך דברים שלא מטעים את הקורא, אל תגעו בערך. אני מבקש ממישהו אחראי שישחזר את הערך הזה למצב שבו הוא בלי שגיאות. גדי אלכסנדרוביץ' - שיחה 22:38, 27 באוגוסט 2008 (IDT)
replies: text: טוב, הפרק האחרון (המוצלח למדי) שודר, הסדרה (המוצלחת מאוד, למרות הגישה האנטי מדעית) תמה, ואני מקווה שעכשיו אוכל לשכתב את הדרוש שכתוב בעצמי. אזהרה מראש - זה כנראה אומר מחיקה של חלקים נכבדים מהטקסט החדש שנכתב. אנסה לשמור על הדברים המועילים שמתוכו ולא למחוק "בצורה עיוורת". מצד שני, כמו שאומרים בערך על סאם ש"שכבר לא יצא מהמצב הנוראי שלו", כך גם הערך לא יצא מהמצב הנוראי שלו בלי שנשגר אותו לשמש ו"נתחיל הכל מהתחלה". גדי אלכסנדרוביץ' - שיחה 07:54, 23 במרץ 2009 (IST)
thread_title:  אוי ואבוי 

message: נראה לי שכדאי להוסיף לרשימת הדמויות את הנביאה, הפיתיה.אניקה - שיחה 01:35, 21 באוקטובר 2008 (IST)
replies: text: האם הבנתי נכון וההצעה כאן היא להוסיף לרשימת הדמויות דמות שאיננה מופיעה כלל בסדרה? (או שהכוונה הייתה לכוהנת אלושה, שהיא דמות משנית יחסית ואם מכניסים אותה צריך להכניס עוד המון דמויות משנה?) גדי אלכסנדרוביץ' - שיחה 07:41, 21 באוקטובר 2008 (IST)
ערכתי את הערך ומחקתי סופליירים רבים המתארים עלילה יותר מידי מפורטת של הסידרה כפי שלא נהוג באינצקופדיה.
thread_title:  הפיתיה 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.scifi.com/battlestar
** In בטלסטאר גלקטיקה on 2013-12-20 02:41:57, Socket Error: 'Name or service not known'
** In בטלסטאר גלקטיקה on 2013-12-30 12:18:53, Socket Error: 'Name or service not known'
--Matanyabot - שיחה 14:18, 30 בדצמבר 2013 (IST)
thread_title:  קישור שבור